དེ་ལས་རྡོ་རིང་སྟེང་གི་ཡི་གེ་འདི་ནི་ཛ་སག་པཎྚི་ཏ་བློ་བཟང་འཇམ་དབྱངས་སྐུ་གཤེགས་རྗེས་སུ་བྲིས་པ་ཤེས་ཐུབ།དེ་མིན་གོང་འཁོད་ཀྱི་ཡི་གེ་ལས།གོང་མ་ཆེན་པོའི་བཀའ་ཆན་ལུང་ཞེ་དགུའི་ཐོག་ལ་རྒྱལཀྭང་ཧྥ་ཟི་ལ་སླེབ་ཡོད།ཅེས་པ་ལྟར་ན།ཁོང་ནི་སངས་རྒྱས་འོད་ཟེར་ནས་བརྩིས་པའི་མཁན་རབས་གསུམ་པ་ཡིན་ཞིང་།དེར་མཁན་རབས་སོ་སོར་ལོ་གསུམ་དུ་བསྡད་པ་ཡིན་ན།མཁན་པོ་སངས་རྒྱས་འོད་ཟེར་དུས་ནི།ཆན་ལུང་ཁྲི་ལོ་ཞེ་གཅིག་པའི་ཟླ་བཅུ་པ་ཡིནཏེ།དེ་ནི་ཆུ་ཆེན་དམག་འཁྲུག་ཐེངས་གཉིས་པའི་མཇུག་རྫོགས་མ་ཐག་སྟེ་སྤྱི་ལོལོ་ཡིན་ཞིང་།དེ་ལོ་གསུམ་འགོར་བ་ན་སྤྱི་ལོལོ་དང་།དེ་ནས་མཁན་པོ་གཉིས་པ་ཅོ་ནེ་གྲགས་པ་ཕུན་ཚོགས་ལོ་གསུམ་དུ་བསྡད་ཚར་དུས་སྤྱི་ལོལོ་ཡིན།དེས་ན་གོང་གི་རྡོ་རིང་ཡི་གེ་ལྟར་ན་མཁན་པོ་བློ་བཟང་འཇམ་དབྱངས་ཁོང་ཉིད་བསྟན་འཕེལ་གླིང་དུ་སླེབས་དུས་ནི་སྤྱི་ལོལོ་ཡིན་ཞིང་།སྤྱིར་ཡིན་ན་ལོ་གཉིས་སམ་གསུམ་ཡིན་མོད།འོན་ཀྱང་ལམ་ཐག་དང་མཁན་པོ་རང་ངོས་ཀྱི་གནས་ཚུལ།དགོན་པའི་གནས་ཚུལ་གྱི་ཆ་ནས་མཚམས་རེར་ལོ་གསུམ་དང་བཞིར་འདུག་པའི་ངེས་པ་མཆིས་པས།རྡོ་རིང་ངོས་ཀྱི་རྒྱུ་ཆ་འདིར་གཞིགས་ན་བསྟན་འཕེལ་གླིང་གི་མཁན་རབས་གསུམ་པ་ནི་བློ་བཟང་འཇམ་དབྱངས་ཡིན་པ་ཁག་ཐེག་བྱས་ཆོག